กินยาคุมกำเนิดแอนนา28 เม็ดมาได้3 ปีแล้วค่ะ ประจำเดือนมาในช่วงทานเม็ดแป้งเม็ดที่3 ปจด.เดือนนี้มาวันที่3 ก.ค 4 ก.คมีอะไรกับแฟน วันที่5 ก.ค จึงเริ่มรับประทานแผงใหม่โดยที่เม็ดแป้งแผงเก่ายังไม่หมด แบบนี้จะตั้งครรภ์ไหมคะ
สวัสดีค่ะ หากเป็นยาคุมกำเนิดชนิด 28 เม็ด ก็ควรทานให้ครบ 28 เม็ดก่อนที่จะเริ่มทานยาแผงใหม่ การเริ่มทานยาแผงใหม่โดยที่ยังทานเม็ดแป้งไม่ครบ ก็จะทำให้ระยะห่างระหว่างรอบประจำเดือนสั้นลง และหากทำเช่นนี้ต่อเนื่องหลายแผง อาจทำให้ประจำเดือนไม่มาได้อย่างไรก็ตาม หากได้เริ่มทานแผงใหม่ไปแล้ว โดยที่ยังทานยาที่เม็ดแป้งไม่ครบ ไม่ได้ทำให้ประสิทธิภาพในการป้องกันการตั้งครรภ์ลดลงแต่อย่างใด โดยยาคุมจะยังช่วนยป้องกันการตั้งครรภ์ได้มากกว่า 99% เหมือนเดิม แต่ทั้งนี้ ที่ผ่านมา ต้องทานยาได้อย่างถูกต้องด้วย คือ ไม่มีวันที่ลืมทานยา ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย เป็นต้น